Photo: Unspalsh .td_uid_2_60532a05e3b30_rand.td-a-rec-img{text-align:left}.td_uid_2_60532a05e3b30_rand.td-a-rec-img img{margin:0 auto 0 0} Il-Ministru għall-Anzjani u l-Anzjanità Attiva Michael Farrugia qal li saret estensjoni tal-wifi f'kull parti tad-djar tal-anzjani kollha u beda proġett simili f'parti minn San Vinċenz de Paul. Huwa qal dan f'konferenza tal-aħbarijiet bit-tema 'Gvern tan-Nies' f'San Pawl il-Baħar. Żied li l-għan tal-gvern huwa li jkompli jaħdem biex jiffaċilita l-interazzjoni soċjali u jipprevjeni kemm jista' jkun l-iżolament fost l-anzjani. Il-Ministru Michael Farrugia ħabbar li d-Dipartiment tal-Anzjanità Attiva u Kura fil-Komunità għadu kif laħaq ftehim ma' Willingness Hub, li hija kumpanija magħmula minn tim multidixxiplinarju ta' professjonisti, biex jinbeda programm ta' taħriġ dwar it-teknoloġija tal-informatika u s-saħħa mentali għall-anzjani. Huwa żied jgħid li, "Il-midja soċjali, tgħin lin-nies jibqgħu f'kuntatt ma' persuni oħrajn fil-komunità filwaqt li r-riċerka turi li l-anzjani huma anqas probabbli li jkunu litterati fit-teknoloġija tal-informatika għax ma kellhomx opportunitajiet aktar kmieni matul ħajjithom. Għalhekk, dan it-taħriġ għandu l-għan li jipprovdi għarfien dwar l-użu tat-teknoloġija tal-informatika lil persuni ta' 'l fuq minn 60 sena, b'enfasi speċjali fuq is-saħħa mentali u kif jieħdu ħsieb tagħhom infushom". Dan il-proġett se jkun imqassam fuq medda ta' tliet snin u t-taħriġ se jkun ipprovdut kemm lil dawk l-anzjani li jgħixu fil-komunità u anke lil dawk li jgħixu fi djar residenzjali. Dan se jkun jista' jibda ladarba jerġgħu jinfetħu ċ-ċentri ta' matul il-jum għall-anzjani. Il-Ministru Farrugia temm jgħid li dan il-gvern huwa gvern għan-nies, gvern li għandu saqajh mal-art li jagħraf il-bżonnijiet tan-nies, speċjalment tal-anzjani. Iktar minn 20 servizz għall-anzjani fil-komunità Il-Ministru Michael Farrugia saħaq dwar l-importanza għaċ-ċittadini anzjani li jibqgħu jgħixu b'mod indipendenti fil-komunità. It-Tlieta l-Ministru kien qiegħed jindirizza konferenza tal-aħbarijiet li matula ħabbar li permezz tad-Dipartiment tal-Anzjanità Attiva u Kura fil-Komunità (AACC) l-anzjani se jkunu qed jibbenefikaw minn roħs fuq diversi prodotti permezz tat-tnedija tal-iskema tal-Kartanzjan. Permezz ta' ktejjeb ippubblikat mid-Dipartiment tal-Anzjanità Attiva u Kura fil-Komunità (AACC) li se jkun qed jitqassam fid-djar kollha f'Malta u Għawdex bl-offerti tal-iskema tal-KartAnzjan kollha inklużi, se tingħata spjegazzjoni dettaljata ta' tliet servizzi importanti li joffri d-dipartiment. Dawn huma s-Servizz ta' Infermiera u Caring Domiċiljarji, is-Servizz tat-Tim ta' Intervent tad-Dimensja, u l-Iskema tal-Carer at Home. Il-ktejjeb se jipprovdi l-lista sħiħa ta' aktar minn 20 servizz li joffri d-dipartiment u informazzjoni dwar ħidma u servizzi ġodda għall-anzjani. Permezz tal-iskema, iċ-ċittadini anzjani ta' 'l fuq minn 60 sena li għandhom karta tal-identità Maltija valida jistgħu jibbenefikaw minn numru ta' skontijiet minn ħwienet u servizzi differenti madwar Malta u Għawdex. Ġie spjegat li l-AACC ħarġet espressjoni ta' interess għall-kumpaniji, negozji u organizzazzjonijiet kollha biex joffru inċentivi fuq prodotti u servizzi lil residenti ta' 'l fuq minn 60 sena. L-AACC ħeġġet lin-negozji minn setturi varji jipparteċipaw f'din l-inizjattiva u jingħaqdu mad-49 kumpanija b'total ta' 102 ħwienet mifruxa fuq 28 lokalità differenti li diġà ressqu l-offerti tagħhom. Dawn l-offerti u skontijiet se jkunu elenkati wkoll onlajn fuq www.activeageing.gov.mt. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60532a05e3f83_rand.td-a-rec-img{text-align:left}.td_uid_3_60532a05e3f83_rand.td-a-rec-img img{margin:0 auto 0 0}